אירוויזיון 1986

אירוויזיון 1986, התחרות השלושים ואחת במספר, נערך ב-3 במאי 1986 בברגן, נורווגיה, לאחר ניצחון נורווגיה באירוויזיון 1985. המנחה של התחרות הייתה הזמרת אוסה קלבלנד (שייצגה את נורווגיה באירוויזיון 1966) והמנצחת הייתה הזמרת הבלגית סנדרה קים עם השיר "J'aime la vie" (אני אוהבת את החיים). זו הייתה הזכייה הראשונה של בלגיה בתחרות.

במקום השני זכתה שווייץ עם Pas pour moi ("לא בשבילי") של דניאלה סימונס (Daniela Simons) עם 140 נקודות ואילו במקום השלישי זכתה לוקסמבורג עם L'amour de ma vie (אהבת חיי) של שריס לורנס (Cherisse Laurence) עם 117 נקודות.

אירוויזיון 1986 היה האירוויזיון הראשון שבעת שידורו נכחה באולם משפחת מלוכה. האראלד החמישי, מלך נורווגיה, המלכה סוניה, מרתה לואיז, נסיכת נורווגיה, והוקון, נסיך נורווגיה ארבעתם הוזמנו לצפות בנורווגיה מארחת בפעם הראשונה את תחרות הזמר האירופאית.

סנדרה קים, שהייתה בת 13 בעת זכייתה בתחרות, היא הזוכה הצעירה ביותר אי פעם. אחרי אירוויזיון 1989 שנודע כ"אירוויזיון הילדים", נקבע כי הזמרים המשתתפים חייבים להיות בני 16 ומעלה, כך שנראה כי שיאה של קים לא יישבר. במילות השיר טוענת קים שהיא בעצם בת 15, אבל רק אחרי התחרות התגלה גילה האמיתי. שווייץ ערערה על הזכייה של קים ודרשה לבטל אותו, אך ערעורה נדחה.

את ישראל ייצגו שרי צוריאל ומוטי גלעדי עם השיר "יבוא יום". השיר הגיע למקום ה-19 (הלפני אחרון) בתחרות, עם 7 נקודות בלבד.

נוכחות ישראלית נוספת נרשמה כשהזמרת תמנה בראואר ייצגה את אוסטריה בשיר "Die Zeit ist einsam" ("הזמן בודד הוא") וזכתה במקום ה-18 מתוך 20 משתתפות ועם 12 נקודות בלבד.

בשנה זו הופיעה איסלנד בפעם הראשונה עם השיר "Gleðibankinn" של להקת ICY.

==רקע==
עד לשנת אירוויזיון 1985, נורווגיה זכתה בתואר המשפיל בהיותה "מדינת הנול פואה", כשסיימה לא פחות מ-3 פעמים עם 0 נקודות והגיעה למקום האחרון במשך 6 פעמים. כשסוף סוף ניצחה ב-1985, היה זה מקור גאווה למעריצים הנורווגיים, והשדרנית הנורווגית, NRK, ניצלה את מיטב משאביה להראות לעולם את הישגיה של נורווגיה אל מול 500 מיליון צופי טלוויזיה. עד סתיו 1985, NRK החליטה לארח את התחרות הקרבה בהיכל גריג בברגן, כשהיא דוחה את אוסלו, סטוונגר, סנדנס וטרונדהיים.

כיוון שהייתה זו הפעם הראשונה שנורווגיה אירחה את האירוויזיון, NRK סיפקה תקציב עצום לאירוע הזה, והפכה את היכל גריג למן ספינת ויקינגים למופע החי, שהושלם בניאונים דמויי פסטל לבן. בנוסף, NRK הלבישה את המנחה, אוסה קלבלנד, בשמלת יהלומים מיוחדת לתחילת המופע. השמלה, ששקלה 15 פאונד (בערך 6.8 ק"ג), עדיין קיימת ונמצאת במרתף ההלבשה של NRK באוסלו.
קלבלנד ונאמבר בפתיחה התלת-לשונית "Welcome to Music", שילבו בעיקר אנגלית וצרפתית, בנוסף לשאר השפות האירופאיות. במשך נאום הפתיחה שלה, ציינה קלבלנד: "לאלו מכם שעקבו אחר נורווגיה במשך ההיסטוריה של התחרות, תיווכחו לדעת שהיא מדינה די "קוצנית". אז, דמיינו את ההנאה שלנו כשזכינו לבסוף בשנה שעברה, והתענוג שאנו חשים היום, ביכולתנו לברך 700 מיליון צופים לצמרת האירופאית, לנורווגיה ולברגן".

==השירים המשתתפים==
{| class="wikitable sortable" " border="1"
|-
! סדר!! מדינה !! שפה !! ביצוע !! שם השיר בשפת מקור !! שם השיר בעברית !! מיקום !! ניקוד
|-
|-bgcolor="#cc9966"
|1 || לוקסמבורג || צרפתית || שריס לורנס|| dir="ltr" | L'amour de ma vie || אהבת חיי||3||117
|-
|2 || יוגוסלביה || קרואטית || דוריס דרגוביץ'|| dir="ltr" | Željo moja || תשוקתי||11||49
|-
|3 || צרפת || צרפתית || dir="ltr" | Cocktail Chic|| dir="ltr" | Européennes || אירופאיות ||17||13
|-
|4 || נורווגיה || נורווגית || קטיל סטוקן|| dir="ltr" | Romeo || רומיאו||12||44
|-
|5 || בריטניה || אנגלית || dir="ltr" | Ryder|| dir="ltr" | Runner in the night || רץ בלילה ||7||72
|-
|6 || איסלנד || איסלנדית || dir="ltr" | Icy|| dir="ltr" | Gleðibankinn || בנק ההנאה||16||19
|-
|7 || הולנד || הולנדית || פריזל סיזל|| dir="ltr" | Alles heeft ritme || לכל דבר יש קצב ||13||40
|-
|8 || טורקיה || טורקית || קליפס ואונלר || dir="ltr" | Halley || כוכב שביט ||9||53
|-
|9 || ספרד || ספרדית || dir="ltr" | Cadillac|| dir="ltr" | Valentino || ולנטינו || 10 ||51
|-
|-bgcolor="silver"
|10 || שווייץ || צרפתית || דניאלה סימונס || dir="ltr" | Pas pour moi || לא בשבילי||2 ||140
|-
|11 || ישראל || עברית || מוטי גלעדי ושרי צוריאל||יבוא יום|| — ||19 ||7
|-
|12 || אירלנד || אנגלית || dir="ltr" | Luv Bug|| dir="ltr" | You can count on me|| את יכולה לסמוך עליי ||4||96
|-bgcolor="gold"
|13 || בלגיה || צרפתית || סנדרה קים || dir="ltr" | J'aime la vie || אוהבת את החיים || 1 || 176
|-
|14 || גרמניה || גרמנית || אינגריד פטרס || dir="ltr" | Über die Brücke geh'n || חוצים את הגשר ||8 ||62
|-
|-bgcolor="red"
|15 || קפריסין || יוונית || אלפידה || dir="ltr" | Τώρα ζω (Tora zo)|| עכשיו אני חיה||20||4
|-
|16 || אוסטריה || גרמנית || תמנה בראואר|| dir="ltr" | Die Zeit ist einsam|| הזמן, בודד הוא||18||12
|-
|17 || שוודיה || שוודית || מוניקה טרנל ולאסה הולם|| dir="ltr" | E' de' det här du kallar kärlek?|| לזה את/ה קורא/ת אהבה?||5||78
|-
|18 || דנמרק || דנית || ליז האביק || dir="ltr" | Du er fuld af løgn|| אתה מלא בשקרים||6||77
|-
|19 || פינלנד || פינית || קארי קויואליינן || dir="ltr" | Never the end || לעולם לא הסוף||15||22
|-
|20 || פורטוגל || פורטוגזית || דורה || dir="ltr" | Não sejas mau para mim || אל תכעס עליי כל כך||14||28
|}

==קישורים חיצוניים==

* 
* [https://eurovision.tv/search?query=1986 אירוויזיון 1986], באתר האירוויזיון הרשמי
* [http://www.eurovisioncovers.co.uk/1986.htm היסטוריית ההצבעות של אירוויזיון 1986]

*
1986
קטגוריה:1986 במוזיקה
קטגוריה:ברגן
קטגוריה:נורווגיה באירוויזיון
קטגוריה:נורווגיה: טלוויזיה